
Latvijas Republika
TALSU NOVADA PAŠVALDĪBAS DOME 
Nodokļu maksātāja reģistrācijas Nr. 90009113532
Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv
LĒMUMS
(PROTOKOLS Nr.15, 15. punkts)
Talsos

27.08.2026.   										         Nr.203

Par Rojas pagasta padomes 2004. gada 25. oktobra saistošo noteikumu Nr. 8 “Detālais plānojums Rojas pagasta Rojas ostas un Rojas pludmales teritorijām - kadastra Nr. 8882 008 0728 un kadastra Nr. 8882 008 0729” atzīšanu par spēku zaudējušiem zemes vienībā ar kadastra apzīmējumu 88820081092

Talsu novada pašvaldībā (turpmāk – Pašvaldība) saņemts:
(1) SIA “Gamma-A” 2026. gada 6. jūlija iesniegums (reģistrēts Pašvaldībā 2026. gada 6. jūlijā ar Nr. TNPCP/26/12-12/4863/S), kurā lūgts pieņemt lēmumu un izdot nosacījumus zemes ierīcības projekta izstrādei nekustamā īpašuma “Ostas iela 1” ar kadastra Nr. 88820081132, zemes vienībai ar kadastra apzīmējumu 88820081092 (turpmāk – Nekustamais īpašums Ostas ielā 1), nodalot no tā no zemes vienību aptuveni 0,3 ha platībā.
(2) Biedrības “Nacionālās zvejniecības ražotāju organizācija” 2026. gada 24. jūlija iesniegums (reģistrēts Pašvaldībā 2026. gada 24. jūlijā ar Nr. TNPCP/26/12-25/5371/S), kurā lūgts pieņemt lēmumu par lokālplānojuma izstrādes uzsākšanu Nekustamajā īpašumā Ostas ielā 1.
[bookmark: _Hlk168316576][bookmark: _Hlk236750233]Nekustamais īpašums “Ostas iela 1” atrodas Rojā, Rojas pagastā, Talsu novadā, tā platība ir 1,8146 ha un īpašuma tiesības ir reģistrētas SIA “Gamma-A”. Starp zemes vienības īpašnieku un biedrību “Nacionālās zvejniecības ražotāju organizācija” ir noslēgts zemes nomas līgums ar apbūves tiesībām.
[bookmark: _Hlk236737072]Nekustamajā īpašumā “Ostas iela 1” ir spēkā esošs detālplānojums Nr. 8 “Detālais plānojums Rojas pagasta Rojas ostas un Rojas pludmales teritorijām - kadastra Nr. 8882 008 0728 un kadastra Nr. 8882 008 0729”, kas apstiprināts 2004. gada 25. oktobrī (turpmāk – Detālplānojums) nekustamajam īpašumam ar kadastra Nr. 88820080728 un nekustamajam īpašumam ar kadastra Nr. 88820080729 (platība 32,8 ha) 
Detālplānojuma mērķis ir:
(1)  Atbilstoši Rojas pagasta teritorijas plānojumam izstrādāt Rojas ostas teritorijas zonējumu, precizējot zemes atļautos izmantošanas veidus un nosakot pietiekami detalizētus apbūves noteikumus ar prasībām un nekustamā īpašuma lietošanas tiesību apgrūtinājumiem katrai zonai.
(2) Nodrošināt plānojamās teritorijas racionālu izmantošanu, kas veicinātu līdzsvarotu ekonomisko attīstību un saglabātu vidi atbilstoši valsts un Rojas pagasta attīstības ilgtermiņa prioritātēm un attīstības mērķiem,
(3) Nodrošināt piekļūšanu ikkatram nekustamajam īpašumam, paredzot ceļu tīklu, inženierkomunikāciju koridorus un attiecīgās sarkanās līnijas.
(4) Garantēt zemes īpašnieku un lietotāju tiesības izmantot un attīstīt savu īpašumu saskaņā ar teritorijas plānojuma nosacījumiem. Nodrošināt sabiedrībai iespēju iegūt informāciju, izteikt savu viedokli un piedalīties plānojuma izstrādāšanas procesā.
Saskaņā ar izsniegto darba uzdevumu noteikts, ka Detālplānojums izstrādāts kā pamats Rojas pagasta plānojumā ostas teritorijas apbūvei paredzēto teritorijas detalizētai attīstībai.
Izvērtējot Detālplānojumu, secināts, ka:
(1) Detālplānojumā netiek detalizēts spēkā esošais Rojas novada teritorijas plānojums (Rojas novada domes 2011. gada 20. septembra saistošie noteikumi Nr.22/2011 “Rojas novada teritorijas plānojums 2011. – 2023. gadam”) (turpmāk – Teritorijas plānojums), bet Rojas pagasta teritorijas plānojums.
Līdz ar to Detālplānojums ir izstrādāts un apstiprināts pirms būtiskām izmaiņām teritorijas plānošanas regulējumā un var neatbilst esošajiem faktiskajiem un tiesiskajiem apstākļiem, tādejādi nepamatoti ierobežojot turpmāko teritorijas attīstību. 
(2) Detālplānojumā un Teritorijas plānojumā noteiktās funkcionālās zonas Nekustamajam īpašumam Ostas ielā 1 atšķiras.
Teritorijas plānojumā Nekustamajam īpašumam Ostas ielā 1 noteikta funkcionālā zona – Satiksmes teritorijas - ostu apbūve (SO), savukārt Detālplānojumā Nekustamajam īpašumam Ostas ielā 1 ir noteikta funkcionālā zona Ostas Jauktā ražošanas zona (OJR).
(3) Pēc Detālplānojuma apstiprināšanas īstenota zemes vienību sadale.
Detālplānojuma Apbūves noteikumos noteikts, ka visu zemesgabalu atļautās izmantošanas ir pakārtotas ostas teritorijai, neizdalot patstāvīgas jaukto darījumu vai jauktas ražošanas teritorijas – ar nolūku vajadzības gadījumā garantēt iespēju jebkuru no teritorijām nodot tieši ostas pārziņā un ostas vajadzību īstenošanai. Ostas zemes var tikt tikai iznomātas – bez ēku un būvju īpašnieku tiesībām uz izpirkumu. 
Lai arī Detālplānojumā katrai funkcionālajai zonai dotas minimālās zemesgabala platības, tajā nav dots zemes vienību sadalīšanas risinājums, bet ir veikta zemes vienību sadale.
(4) Detālplānojuma risinājumi nav iekļauti Teritorijas plānojumā vai ir atšķirīgi.
Detālplānojumā un Teritorijas plānojumā nesakrīt apbūves rādītāji par būvju maksimālo augstumu (16 m un 10 m). Detālplānojumā ir iekļauti rādītāji par maksimālo apbūves blīvumu, maksimālo apbūves intensitāti, minimālo brīvo (zaļo) teritoriju, maksimālo stāvu skaitu, minimālo zemesgabala platību, bet tādi nav noteikti Teritorijas plānojumā.
Ņemot vērā, ka ir saņemts SIA “Gamma-A” iesniegums par zemes ierīcības projekta izstrādi un biedrības “Nacionālās zvejniecības ražotāju organizācija” iesniegums par lokālplānojuma izstrādi Nekustamajā īpašumā Ostas ielā 1, šajā teritorijā nepieciešams atcelt Detālplānojumu, lai varētu īstenot zemes vienības sadali un lai tajā spēkā būtu savstarpēji saskaņoti plānošanas dokumenti. 
Saskaņā ar Teritorijas attīstības plānošanas likuma 29. pantu detālplānojums ir spēkā līdz to atceļ vai atzīst par spēku zaudējušu, tā atzīšana par spēku zaudējušu daļā var notikt tikai ar saistošajiem noteikumiem. Savukārt saskaņā ar Ministru kabineta noteikumi Nr. 628 “Noteikumi par pašvaldību teritorijas attīstības plānošanas dokumentiem” 131.3 punktu, pēc detālplānojuma izvērtēšanas pašvaldības dome lemj par detālplānojuma atcelšanu vai tā risinājumu iekļaušanu teritorijas plānojumā vai lokālplānojumā.
Pamatojoties uz Teritorijas attīstības plānošanas likuma 29. pantu, Ministru kabineta noteikumu Nr. 628 “Noteikumi par pašvaldību teritorijas attīstības plānošanas dokumentiem” 131.3 punktu, ņemot vērā Talsu novada pašvaldības domes Attīstības komitejas 2026. gada 11. augusta atzinumu,

Talsu novada pašvaldības dome nolemj:

1. [bookmark: _Hlk203651170][bookmark: _Hlk222839640]Izdot saistošos noteikumus Nr.18 “Par Rojas pagasta padomes 2004. gada 25. oktobra saistošo noteikumu Nr. 8 “Detālais plānojums Rojas pagasta Rojas ostas un Rojas pludmales teritorijām - kadastra Nr. 8882 008 0728 un kadastra Nr. 8882 008 0729” atzīšanu par spēku zaudējušiem nekustamā īpašuma “Ostas iela 1” ar kadastra Nr. 88820081132 zemes vienībā ar kadastra apzīmējumu 88820081092 (pielikums).
2. Uzdot Talsu novada pašvaldības Centrālās pārvaldes Attīstības plānošanas, projektu vadības un tūrisma departamentam:
2.1. pieņemto lēmumu un saistošos noteikumus piecu darbadienu laikā pēc tā spēkā stāšanās ievietot Teritorijas attīstības plānošanas informācijas sistēmā (TAPIS) un Talsu novada pašvaldības tīmekļvietnē www.talsunovads.lv;
2.2. saistošos noteikumus publicēt oficiālajā izdevumā “Latvijas Vēstnesis”;
2.3. paziņojumu par saistošo noteikumu apstiprināšanu ievietot Talsu novada pašvaldības tīmekļvietnē www.talsunovads.lv un pašvaldības informatīvajā izdevumā “Talsu Novada Ziņas”.


Domes priekšsēdētājs				           					A. Bērziņš


Laicāns 22018236 
lauris.laicans@talsi.lv

Lēmumu nosūtīt:
1. SIA “Gamma-A”;
2. Biedrībai “Nacionālās zvejniecības ražotāju organizācija”.
3. Attīstības plānošanas, projektu vadības un tūrisma departamentam;
4. Talsu novada būvvaldei.

